Alexanderøyene

Alexanderøyene (engelsk: Alexander Archipelago) er et nesten 500 kilometer langt arkipel i det sørøstlige Alaska i Stillehavet. Øygruppen omfatter rundt 1 100 øyer, som er topper av fjell som reiser seg fra bunnen av Stillehavet. Dype kanaler og fjorder skiller dem fra fastlandet. 

Øyene har uregelmessige og bratte kystlinjer, og dype, eviggrønne, tempererte regnskoger. De største øyene i gruppen er Prince of Wales, Chichagof, Admirality, Baranof, Etolin, Kupreanof, Kuiu, Mitkof, Wrangell, Kosciusko, Dall, Annette, Yakobi og Revillagigedo.  Det totale arealet er beregnet til å være ca. 35 000 km².

Øyene er oppkalt etter tsar Aleksander II av Russland.

Referanser

Eksterne lenker